**KONSOLIDĒTS**

[Grozījumi: 28.12.2023., prot.Nr.21, 49.§](biedrib_prieksfinansej_20230622_groz_20231228.docx)

**APSTIPRINĀTI**

ar Balvu novada domes

2023.gada 22.jūnija

lēmumu (sēdes protokols Nr.8., 49.§)

**NOTEIKUMI**

2023.gada 22.jūnijā Nr.8/2023

**Kārtība, kādā Balvu novada pašvaldība piešķir līdzfinansējumu vai priekšfinansējumu biedrībām, nodibinājumiem un reliģiskajām organizācijām**

*Izdoti saskaņā ar Valsts pārvaldes iekārtas likuma*

*72.panta pirmās daļas 2.punktu.*

### VISPĀRĪGIE JAUTĀJUMI

1. Noteikumi nosaka kārtību, kādā Balvu novada pašvaldība (turpmāk – pašvaldība) piešķir līdzfinansējumu biedrībām, nodibinājumiem, reliģiskām organizācijām (turpmāk tekstā – nevalstiskas organizācijas), kas guvuši atbalstu no Eiropas Savienības fondiem vai citiem finanšu fondiem, kuriem nepieciešams līdzfinansējums vai priekšfinansējums (turpmāk -finansējums).

2. Pieteikumu finansējuma saņemšanai var iesniegt nevalstiskā organizācija, kas ir reģistrēta biedrību un nodibinājumu reģistra vai reliģisko organizāciju reģistrā un kura darbojas Balvu novada administratīvajā teritorijā.

3. Finansējumu piešķir ar Balvu novada domes lēmumu.

4. Piešķirtā finansējuma apjoms vienai nevalstiskajai organizācijai kārtējā budžeta gadā nevar būt lielāks par 10 000 (desmit tūkstoši) *euro*, bet ne vairāk kā 25% no projekta attiecināmajām izmaksām.

*(Grozīts ar Balvu novada domes 28.12.2023. lēmumu (protokols Nr.21, 49.§))*

5. Gadījumos, kad projektā Balvu novada pašvaldība piedalās kā partneris, par piešķiramā priekšfinansējuma apjomu izlemj Balvu novada dome.

1. **PROJEKTU LĪDZFINANSĒJUMA PIEŠĶIRŠANAS MĒRĶI**

6. Projektu līdzfinansēšanas mērķis ir atbalstīt nevalstiskās organizācijas, kas realizē projektus Balvu novada administratīvajā teritorijā vai to ieguvējiem Balvu novada pašvaldībā deklarētiem iedzīvotājiem un kas atbilst pašvaldības stratēģiskajiem mērķiem. Uz pašvaldības līdzfinansējumu nevar pretendēt nevalstiskās organizācijas, kuru projekta aktivitātes netiks realizētas novada teritorijā vai plānotie rezultāti tiks vērsti uz fizisku personu privātā īpašuma sakārtošanu.

7. Finansējuma piešķiršanas mērķi ir:

7.1. atbalstīt sabiedriskās organizācijas aktivitātes, sabiedriski nozīmīgu pasākumu īstenošanu Balvu novada pašvaldības teritorijā;

7.2. veicināt iedzīvotāju aktivitāti un līdzdalību aktuālu problēmu risināšanā;

7.3. veicināt sadarbību starp pašvaldību un nevalstiskajām organizācijām;

7.4. piesaistīt vietējos resursus un brīvprātīgo darbu sabiedriski nozīmīgos projektos;

7.5. nodrošināt vēstures un kultūras mantojuma saglabāšanu un popularizēšanu;

7.6. veicināt brīvā laika pavadīšanas dažādošanas un kvalitātes uzlabošanas iespējas;

7.7. veicināt sportiskās aktivitātes;

7.8. veicināt drošas un sakārtotas vides veidošanos Balvu novada pašvaldības administratīvajā teritorijā un popularizēt novadu;

7.9. veicināt integrācijas procesus Balvu novadā;

7.10. veicināt citus pasākumus, kas saistīti ar pašvaldības kompetencē esošo funkciju īstenošanu.

8. Pašvaldības finansējumu nepiešķir:

8.1. pabalstiem un citiem līdzīgiem maksājumiem privātpersonām;

8.2. sabiedrisko organizāciju administrācijas un darbinieku atalgojumam;

8.3. sabiedrisko organizāciju uzturēšanas izdevumiem;

8.4. pasākumiem, kurus finansiāli atbalsta pašvaldība citās programmās;

8.5. politiskiem vai militāriem pasākumiem;

8.6. ja projekta aktivitātes īstenošanas rezultātā tiek sniegti maksas pakalpojumi;

8.7. ja projekta aktivitātes īstenošanas rezultātā izveidotais objekts nav publiski pieejams bez maksas;

8.8. ja sabiedriskā organizācija ir reģistrēta LR Uzņēmumu reģistrā mazāk kā 12 mēnešus pirms finansējuma pieprasījuma iesniegšanas;

8.9. ja nav iesniegta atskaite par iepriekš piešķirtā finansējuma izlietojumu;

8.10. ja sabiedriskā organizācija nav izpildījusi visas saistības ar Balvu novada pašvaldību un tās iestādēm.

**III. PIETEIKUMU IESNIEGŠANAS KĀRTĪBA UN**

**IESNIEDZAMIE DOKUMENTI**

9. Nevalstiskas organizācijas pieteikumus finansējuma piešķiršanai iesniedz atbilstoši apstiprinātajai iesnieguma veidlapai (noteikumu 1.pielikums – iesniegums).

10. Pieteikuma dokumentus pašvaldības finansiālā atbalsta saņemšanai iesniedz papīra formā vai dokumentu, kas parakstīts ar drošu elektronisko parakstu Balvu novada pašvaldībai. Pieteikuma iesniedzējs atbild par sniegtās informācijas patiesumu.

10. Iesniedzot pieteikumu jānorāda:

11.1. nevalstiskās organizācijas pilns nosaukums, reģistrācijas numurs, juridiskā adrese, atbildīga persona, bankas konta numurs;

11.2. projekta nepieciešamības pamatojums;

11.3. projekta mērķis un uzdevumi;

11.4. projekta budžets;

11.5. projekta īstenošanas laika grafiks;

11.6. projekta plānotie pasākumi un nepieciešamais finansējums atbilstoši aprēķinam.

12. Balvu novada pašvaldībai ir tiesības pieprasīt no iesniedzēja nepieciešamo papildus

informāciju.

**IV. PIETEIKUMU IZVĒRTĒŠANAS KĀRTĪBA**

13. Pretendentu iesniegtos pieteikumus izvērtē Balvu novada administrācijas Finanšu plānošanas un centralizētās grāmatvedības nodaļa un sagatavo lēmumprojektu par finansējuma piešķiršanu izskatīšanai Finanšu komitejā.

14. Ja pieteikuma dokumenti neatbilst šo noteikumu prasībām, tas netiek vērtēts.

15. Finanšu komiteja sniedz savu atzinumu par piešķiramo finanšu līdzekļu apjomu nevalstiskajai organizācijai, nepārsniedzot pašvaldības budžetā noteikto apropriāciju sabiedrisko organizāciju atbalstam un virza sagatavoto lēmuma projektu izskatīšanai uz domes sēdi.

16. Gadījumos, kad pretendenta pieteikums tiek atbalstīts, pretendents tiek informēts par piešķirtā finansējuma apmēru.

17. Pašvaldības dome ir tiesīga noraidīt pretendenta pieteikumu, informējot rakstveidā iesniedzēju, norādot noraidīšanas iemeslu.

**V. MAKSĀJUMU VEIKŠANA UN KONTROLE**

18. Par finansējuma piešķiršanu starp pašvaldību un nevalstisko organizāciju tiek noslēgts finansējuma līgums (turpmāk tekstā –Līgums) (2.pielikums), kad nevalstiskā organizācija iesniedz pašvaldībā parakstītu finansējuma līgumu ar sadarbības iestādi par projekta ieviešanu ar klāt pievienotu projekta budžetu.

19. Pašvaldības piešķirtais finansējums, pamatojoties uz noslēgto līgumu un atbilstoši domes lēmumam, 10 (desmit) darba dienu laikā pēc Līguma abpusējās parakstīšanas tiek pārskaitīts uz nevalstiskās organizācijas norādīto bankas kontu.

20. Kontroli par nevalstiskās organizācijas piešķirtā finansējuma izlietošanu atbilstoši mērķim nodrošina Balvu novada administrācijas Finanšu plānošanas un centralizētās grāmatvedības nodaļa.

21. Nevalstiskajai organizācijai, kura saņēmusi pašvaldības atbalstu kā projekta līdzfinansējumu vai priekšfinansējumu, ir pienākums viena mēneša laikā pēc projekta aktivitāšu noslēguma, iesniegt piešķirtā finansējuma izlietojuma atskaiti (noteikumu 3.pielikums – finanšu atskaite), pievienojot attiecīgus maksājumus apliecinošu dokumentu kopijas un rakstisku informāciju par piešķirtā ~~līdz~~finansējuma mērķu sasniegšanu.

22. Priekšfinansējuma saņēmējam ir pienākums pēc projekta realizācijas noslēguma ieskaitīt pašvaldības kontā saņemto priekšfinansējumu pilnā apmērā.

23. Ja Finanšu plānošanas un centralizētās grāmatvedības nodaļa konstatē, ka nevalstiskajai organizācijai piešķirtais finansējums netiek izlietots paredzētajiem mērķiem un tiek fiksēti finanšu pārkāpumi, dome ir tiesīga pieprasīt piešķirto līdzekļu atmaksu pilnā apjomā, bet biedrība līdz ar to zaudē tiesības pieprasīt finanšu atbalstu nākamajā budžeta gadā.

**VI. NOSLĒGUMA JAUTĀJUMS**

24. Ar šo noteikumu spēkā stāšanos spēku zaudē Balvu novada domes 2022.gada 27.janvāra noteikumu Nr. 1/2022 “Kārtība, kādā Balvu novada pašvaldība piešķir līdzfinansējumu vai priekšfinansējumu biedrībām, nodibinājumiem un reliģiskajām organizācijām”

Domes priekšsēdētāja vietniece S.Kapteine

**1.Pielikums**

Balvu novada domes 2023.gada 22.jūnija noteikumiem Nr.8/2023

 „Kārtība, kādā Balvu novada pašvaldība piešķir līdzfinansējumu

 vai priekšfinansējumu biedrībām,

 nodibinājumiem un reliģiskajām organizācijām”

 (sēdes protokols Nr.8., 49.§)

**Iesniegums**

**Balvu novada pašvaldības finansējumam**

**nevalstiskās organizācijas projekta realizācijai**

**Informācija par organizāciju**

|  |
| --- |
| Nevalstiskās organizācijas nosaukums |
|

|  |  |
| --- | --- |
| Reģistrācijas Nr. |  |
| Juridiskā adrese |  |
| Bankas rekvizīti |  |
| Paraksttiesīgās personas amats, vārds,uzvārds |  |
| Tālrunis |  |
| e-pasts |  |

 |
|  |
| Projekta nepieciešamības pamatojums |
| Projekta mērķis un uzdevumi  |
| Projekta budžets |
| Nr. | Plānotie izdevumi (apraksts) | Aprēķins  | Projekta finansējums (EUR) | Pieprasītā summa nopašvaldības (EUR) |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  | Kopā |  |  |  |

|  |
| --- |
| Projekta realizācijas grafiks |
| Plānotie pasākumi un nepieciešamais pašvaldības finansējums atbilstoši aprēķinam |

Nevalstiskās organizācijas paraksttiesīgā persona:

Amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Domes priekšsēdētāja vietniece S.Kapteine

**2.Pielikums**

Balvu novada domes 2023.gada 22.jūnija noteikumiem Nr.8/2023

 „Kārtība, kādā Balvu novada pašvaldība piešķir līdzfinansējumu

 vai priekšfinansējumu biedrībām,

 nodibinājumiem un reliģiskajām organizācijām”

 (sēdes protokols Nr.8., 49.§)

LĪGUMA PROJEKTS

Par LĪDZfinansējuma/PRIEKŠFINANSĒJUMA piešķiršanu

Balvos 20\_\_\_.gada . \_\_\_\_\_\_\_\_

**Balvu novada pašvaldība**, nodokļu maksātāja reģistrācijas Nr.90009115622, juridiskā adrese: Bērzpils ielā 1A, Balvos, Balvu novads, LV-4501, tās \_\_\_\_\_\_\_\_\_\_\_\_\_\_\_\_ **\_\_\_\_\_\_\_\_\_\_\_\_\_\_\_\_** personā, kurš darbojas uz Balvu novada pašvaldības nolikuma pamata, turpmāk tekstā – Pašvaldība, no vienas puses, un

**\_\_\_\_\_\_\_\_\_\_\_\_\_\_\_\_\_\_\_***(Organizācija),* reģistrācijas Nr.\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_, tās valdes locekļa\_\_\_\_\_\_\_\_\_\_\_\_\_\_\_\_\_\_\_ personā, kurš darbojas uz \_\_\_\_\_\_\_\_\_\_\_\_\_\_\_\_\_\_\_\_\_\_ nolikuma pamata, turpmāk tekstā – Finansējuma saņēmējs, no otras puses,

abi kopā turpmāk tekstā saukti – Līdzēji, katrs atsevišķi – Līdzējs, noslēdz šāda satura līgumu, turpmāk tekstā – Līgums:

1. **LĪGUMA PRIEKŠMETS**
	1. Pašvaldība piešķir Finansējuma saņēmējam finansējumu **\_\_\_\_\_\_ EUR** (\_\_\_\_\_\_\_\_\_\_\_\_\_\_\_\_\_\_\_\_\_eiro) apmērā\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(finansējamā darbība) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*nodrošināšanai.
2. **Līguma termiņš**
	1. Līgums stājas spēkā ar tā parakstīšanas brīdi.
	2. Līgums ir spēkā līdz Līdzēju saistību pilnīgai izpildei.
	3. Finansējuma darbības termiņš \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. **NORĒĶINU KĀRTĪBA**
	1. Pašvaldība finansējumu pārskaita uz Finansējuma saņēmēja norādīto norēķinu kontu 10 (desmit) darba dienu laikā no līguma noslēgšanas brīža.
	2. Līguma 1.1.punktā noteikto samaksu Pašvaldība veic no Balvu novada pašvaldības budžetā biedrību, nodibinājumu un reliģisko organizāciju atbalstam paredzētā finansējuma.
4. **Līdzēju PIEnākumi un tiesības**
	1. Pašvaldības pienākumi un tiesības:
		1. Pašvaldība veic pārskaitījumu Finansējuma saņēmējam Līguma 1.1. un 3.1.punktā noteiktajā apmērā un kārtībā;
		2. Pašvaldībai ir tiesības pārbaudīt piešķirto līdzekļu izlietošanu jebkurā finansētās darbības realizācijas posmā;
	2. Finansējuma saņēmēja tiesības un pienākumi:
		1. Finansējuma saņēmējs no Pašvaldības saņemtos līdzekļus izlieto vienīgi Līguma 1.1.punktā norādītajam mērķim;
		2. Finansējuma saņēmējs ir atbildīgs par visiem ar saņemto Finansējumu saistītiem nodokļu maksājumiem;
		3. Pašvaldības piešķirtais Finansējums nedrīkst kļūt par Finansējuma saņēmēja peļņas avotu;
		4. Finansējuma saņēmējs piešķirto Finansējumu nedrīkst ziedot vai dāvināt;
		5. Finansējuma saņēmējs iesniedz Balvu novada pašvaldībā finanšu atskaiti par Līguma 1.1.punktā minēto finanšu līdzekļu izlietojumu viena mēneša laikā pēc līdzekļu izlietošanas, bet ne vēlāk kā līdz kārtējā gada 30.decembrim,saskaņā ar Līguma pielikumā pievienotajām piešķirtā finansējuma izlietojuma finanšu atskaites veidlapu;
		6. Finansējuma saņēmējs ir atbildīgs par Līguma 1.1.punktā noteikto finanšu līdzekļu racionālu izmantošanu.
5. **SANKCIJAS, GROZĪJUMI LĪGUMĀ UN LĪGUMA IZBEIGŠANA PIRMS TERMIŅA**
	1. Līgums var tikt grozīts vai papildināts, tikai Līdzējiem savstarpēji vienojoties. Šāda vienošanās noformējama rakstveidā un no parakstīšanas brīža kļūst par Līguma neatņemamu sastāvdaļu.
	2. Pašvaldībai ir tiesības nekavējoties vienpusēji izbeigt Līgumu, rakstiski brīdinot par to Finansējuma saņēmēju, ja Finansējuma saņēmējs neievēro Līguma noteikumus.
	3. Finansējuma saņēmējam ir tiesības nekavējoties vienpusēji izbeigt Līgumu, rakstiski brīdinot par to Pašvaldību, līguma laušanas gadījumā Finansējuma saņēmējs atmaksā Pašvaldībai no tās saņemto finansējumu.
	4. Finansējuma saņēmējam ir pienākums atmaksāt Pašvaldībai no tās saņemto finansējumu, kas netiek izlietots Līguma 1.1.punktā norādītajam mērķim, vai par kuru līdz kārtējā gada 30.decembrim nav iespējams iesniegt 4.2.5.punktā norādītās atskaites.
6. **NEPĀRVARAMAS VARAS APSTĀKĻI**
	1. Līdzēji nav atbildīgi par daļēju vai pilnīgu Līguma saistību neizpildi, ko izraisa nepārvaramas varas apstākļi, kuri nevarēja tikt paredzēti un ir iestājušies no Līdzējiem neatkarīgu apstākļu dēļ. Par nepārvaramas varas apstākļiem Līdzēji uzskata: dabas stihijas, cilvēku izraisītas katastrofas, masu nekārtības un karu.
	2. Līdzējam, kurš atsaucas uz nepārvaramas varas apstākļiem kā saistību izpildes apgrūtinājumu vai neiespējamības apstākli, par to nekavējoties rakstveidā ir jāziņo otram Līdzējam, norādot nepārvaramas varas apstākļus, to iestāšanās laiku un iespējamo izbeigšanos. Šādā gadījumā Līdzēji lemj par Līguma tālāku izpildi.
7. **PĀRĒJIE NOTEIKUMI**
	1. Līdzēji strīdus, kas radušies Līguma izpildes laikā, risina sarunu ceļā. Ja Līdzēji nevar vienoties, tad strīds izskatāms tiesā saskaņā ar Latvijas Republikā spēkā esošajiem normatīvajiem aktiem.
	2. Līdzēji ir iepazinušies ar Līgumu, piekrīt tā noteikumiem un apstiprina to ar saviem parakstiem.
	3. Nosacījumi, kas nav atrunāti Līgumā, izskatāmi saskaņā ar Latvijas Republikā spēkā esošajiem normatīvajiem aktiem.
	4. Līgums ir saistošs Līdzējiem, to pilnvarotajām personām, kā arī tiesību un saistību pārņēmējiem.
	5. Finansējuma saņēmēja kontaktpersona: vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālruņa numurs\_\_\_\_\_\_\_\_\_\_\_\_\_\_\_\_\_\_, e-pasts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
	6. Priekšfinansējuma saņēmējam ir pienākums pēc projekta realizācijas noslēguma ieskaitīt pašvaldības kontā saņemto priekšfinansējumu pilnā apmērā.
	7. Līgumam ir 2 (divi) pielikumi, kas ir tā neatņemama sastāvdaļa:
		1. Iesniegums finansējuma pieprasījumam kopija;
		2. Finanšu atskaite.
	8. Līgums sastādīts latviešu valodā divos eksemplāros, katrs uz 2 (divām) lapām, neieskaitot tā pielikumus, no kuriem viens eksemplārs atrodas pie Pašvaldības un otrs – pie Finansējuma saņēmēja. Abiem Līguma eksemplāriem ir vienāds juridiskais spēks.
8. **LĪDZĒJU REKVIZĪTI UN PARAKSTI**

|  |  |
| --- | --- |
| **Pašvaldība:****Balvu novada pašvaldība**Nodokļu maksātāja reģ.Nr.90009115622 Juridiskā adrese: Bērzpils ielā 1A, Balvi,Balvu novads, LV-4501Bankas rekvizīti: AS „SEB banka” Konts Nr. LV93UNLA0050014291739Kods UNLALV2X\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  | **Finansējuma saņēmējs:****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_Juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Bankas rekvizīti: \_\_\_\_\_\_\_\_\_\_\_\_\_\_\_\_\_\_\_\_\_\_\_Konts Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Kods \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Domes priekšsēdētāja vietniece S.Kapteine

**3.Pielikums**

Balvu novada domes 2023.gada 22.jūnija noteikumiem Nr.8/2023

 „Kārtība, kādā Balvu novada pašvaldība piešķir līdzfinansējumu

 vai priekšfinansējumu biedrībām,

 nodibinājumiem un reliģiskajām organizācijām”

 (sēdes protokols Nr.8., 49.§)

**FINANŠU ATSKAITE**

**par Balvu novada pašvaldības piešķirtā finansējuma izlietojumu**

1. Atskaites iesniedzējs

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nevalstiskās organizācijas nosaukums, reģistrācijas numurs, juridiskā adrese)

2. Atskaite sagatavota par Balvu novada pašvaldības \_\_\_\_\_\_\_ gadā piešķirto finansējumu, kas izlietots laikā no \_\_\_\_\_\_\_\_\_\_\_\_\_\_\_\_\_\_\_\_\_\_\_ līdz \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3. Balvu novada pašvaldības piešķirtais finansējums EUR \_\_\_\_\_\_\_\_\_ izlietots sekojoši:

|  |  |  |  |  |
| --- | --- | --- | --- | --- |
| **Nr p.k.** | **Datums** | **Izdevumu attaisnojošs dokuments (Pavadzīmes vai rēķina numurs un datums; maksājuma uzdevuma numurs un datums)** | **Summa (EUR)** | **Darījuma apraksts** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

4. Iesniegtas \_\_\_\_\_\_\_\_\_\_\_\_\_\_ attaisnojuma dokumentu kopijas.

 (skaits)

5. Īstenoto aktivitāšu apraksts atbilstoši saņemtajam finansējumam:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Atskaite sagatavota \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (datums)

Atskaiti sagatavoja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (amata nosaukums, paraksts, paraksta atšifrējums)

Atskaiti apstiprina \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksttiesīgās amatpersonas paraksts, paraksta atšifrējums)

Domes priekšsēdētāja vietniece S.Kapteine